b'\n_START_ARTICLE_\n\xc2\xabBlodbadsplansjen\xc2\xbb\n_START_PARAGRAPH_\n\xc2\xabBlodbadsplansjen\xc2\xbb eller \xc2\xabBlodbadstavlen\xc2\xbb var et tresnitt over Stockholm laget av Kort Steinkamp og Hans Kruse i Antwerpen. Det ble bestilt av Gustav Vasa i 1524 og er en av de eldste kjente billedlige skildringene av Stockholm._NEWLINE_Bildet ble utf\xc3\xb8rt i propaganda\xc3\xb8yemed og skildrer kritisk Christian IIs aktiviteter i hovedstaden i forbindelse med Stockholms blodbad i november 1520._NEWLINE_Originalen gikk tapt i Cruuska palasset i forbindelse med Riddarholmsbrannen i 1802, men en kopi i form av et h\xc3\xa5ndkolorert kobberstikk finnes bevart. Det ble utf\xc3\xb8rt av Dionysius Padt-Brugge for Magnus Gabriel De la Gardie i 1676.\n_START_SECTION_\nAvvik\n_START_PARAGRAPH_\nGr\xc3\xa5br\xc3\xb6draklostret ligger feilaktig avbildet omtrent nord/syd, skal v\xc3\xa6re \xc3\xb8st/vest, kirken mangler det langstrakte h\xc3\xb8ykoret og t\xc3\xa5rnet har spir, noe det ikke fikk f\xc3\xb8r p\xc3\xa5 slutten av 1500-tallet. Befestningene kom til noe senere og var ikke s\xc3\xa5 omfattende som p\xc3\xa5 bildet.'